Video: Luiperd val fietsryer aanSkermgreep uit die video ŉ Video van ŉ voorval wat in Januarie in Haldibari, Indië plaasgevind het, maak weer opslae op sosiale media. Volgens die nuusagentskap ANI het dit by die Kaziranga-wildtuin in Assam plaasgevind en die voorval is deur kringtelevisiekameras in die gebied opgeneem. Die video is deur verskeie gebruikers op sosiale media gedeel, insluitend beamptes van die Indiese bosboudiens. ŉ Man met ŉ oranje trui ry op sy fiets langs die pad. ŉ Luiperd kom dan skielik uit die bos te voorskyn en spring op die man. Die man verloor sy balans en val, maar die luiperd hardloop weer terug in die woud. Kykers meen die rooi motor het die man se lewe gered. “Die luiperd het geskrik vir die aankomende motor. Dit het die fietsryer se lewe gered,” skryf een persoon. Ander kykers meen die fietsryer is “uiters gelukkig”. Die voorval het op 19 Januarie 2022 plaasgevind. Die man is nie ernstig beseer tydens die voorval nie. On Dehradun-Rishikesh Highway….Both are lucky ☺️☺️ pic.twitter.com/NNyE4ssP19 — Susanta Nanda IFS (@susantananda3) September 21, 2022